b'\n_START_ARTICLE_\nSveikata\n_START_SECTION_\nPasaulio sveikatos organizacijos tyrimai\n_START_PARAGRAPH_\nRemiantis PSO apskai\xc4\x8diavimais, Lietuvos finansiniai nuostoliai d\xc4\x97l gyventoj\xc5\xb3 nepakankamo jud\xc4\x97jimo ir prastos mitybos kasmet siekia apie 0,72 mlrd. eur\xc5\xb3 \xe2\x80\x93 tai sudaro beveik 10 proc. metinio valstyb\xc4\x97s biud\xc5\xbeeto. Bent 10 proc. padidinus \xc5\xbemoni\xc5\xb3 fizin\xc4\xaf aktyvum\xc4\x85, tokia pat dalimi galima suma\xc5\xbeinti i\xc5\xa1laidas sveikatos apsaugai. \xc4\xae sveik\xc4\x85 gyvenimo b\xc5\xabd\xc4\x85 investuotas euras skirtingose \xc5\xa1alyse duoda 2,5\xe2\x80\x934,5 euro gr\xc4\x85\xc5\xbe\xc4\x85._NEWLINE_PSO teigia, kad lietuviai suvartoja daugiausia alkoholio pasaulyje. Lietuvoje 2016 metais vienas gyventojas vidutini\xc5\xa1kai suvartojo 16 litr\xc5\xb3 alkoholio, kai tuo tarpu vidutini\xc5\xa1kai Europoje \xe2\x80\x93 10 litr\xc5\xb3. Anot PSO, per metus nuo tabako mir\xc5\xa1tan\xc4\x8di\xc5\xb3 \xc5\xbemoni\xc5\xb3 skai\xc4\x8dius nuo 4 mln. \xc5\xa1io \xc5\xa1imtme\xc4\x8dio prad\xc5\xbeioje i\xc5\xa1augo iki dabartini\xc5\xb3 7 milijon\xc5\xb3. Tabakas tapo svarbiausia mirties, kurios galima i\xc5\xa1vengti, prie\xc5\xbeastimi pasaulyje. Lietuvoje r\xc5\xabkan\xc4\x8di\xc5\xb3j\xc5\xb3 skai\xc4\x8dius sumenko nuo 27 proc. 2012-aisiais iki 24 proc. 2014 m.'